x

 На основу члана 37 Статута града Ниша ("Службени лист града Ниша", број 88/08 и 143/16),

 Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

 I **УСВАЈА СЕ** Извештај о раду са финансијским пословањем за 2017. годину Народне библиотеке „Стеван Сремац“ Ниш, број 01-446/18 од 07.03.2018. године, који је Одлуком број 01-449/18 од 07.03.2018. године усвојио Управни одбор Установе.

II Решење доставити Народној библиотеци „Стеван Сремац“ Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Установе је Одлуком број 01-449/18 од 07.03.2018. године усвојио Извештај о раду са финансијским пословањем за 2017. годину Hародне библиотеке „Стеван Сремац“ Ниш, број 01-446/18 од 07.03.2018. године, и доставио га Секретаријату за културу и информисање на даље поступање.

 У 2017. години Народна библиотека „Стеван Сремац“ завршила је радове на фасади зграде у улици Боривоја Гојковића и по први пут зграда је добила декоративну расвету. После више од 30 година завршена је реконструкција Одељења књиге за децу. Уз подршку Амбасаде руске федерације отворен је први Руски кутак у Нишу и том приликом библиотека је добила на поклон 3.000 књига на руском језику. У сарадњи са Делегацијом европске уније у Србији, отворен је ЕУТЕКА кутак у Библиотеци, а у сарадњи са Институтом Конфуције, одржани су бесплатни курсеви кинеског језика. У овој години приновљено је преко 14.000 нових књига. Успостављени квалитет и ниво рада Библиотеке, величина књижног фонда, прилагођавање дигиталној технологији, добра видљивост и доступност фонда, унапређење услуга и професионално одговорни библиотекари, утицали су на повећан број уписаних корисника у протеклој години.

 У 2017. години изведене су многобројне донаторске акције којима је обновљен књижни фонд као и акције у којима је ова установа била донатор. Такође, организоване су бројне књижевне вечери и реализовани пројекти које је подржало Министарство културе и информисања. Одељење белетристике је посетило 50810 корисника, а издато је 80967 књигa. Одељење серијских публикација је посетило 7518 корисника, а издато je 165.246 јединица библиотечко-информационе грађе. Услуге електронске читаонице је користило око 7000 читалаца. Француски институт је у електронској читаоници обезбедио и приступ интернет платформи „Culturethèque-Kulturteka“ за све љубитеље француског језика и културе. Библиотекари нишке библиотеке излагали су своје радове и присуствовали су на разним домаћим и међународним стручним скуповима.

Имајући у виду да је Извештај о раду са финансијским пословањем за 2017. годину Hародне библиотеке „Стеван Сремац“ Ниш сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Небојша Стевановић